text: আমড়া (ইংরেজিতে Hog Plum) একপ্রকার ফল যা মাঝারি আকারের পর্ণমোচী বৃক্ষে ফলে। বৈজ্ঞানিক নাম Spondias pinnaata Kurz. (বা Spondias mombin), পরিবার: (Anacardiaceae)।
  
  বিবরণ 
  
  বৃক্ষগুলি ২০-৩০ ফুট উঁচু হয়, প্রতিটি যৌগিক পাতায় ৮-৯ জোড়া পত্রক থাকে পত্রদন্ড ৮-১২ ইঞ্চি লম্বা এবং পত্রকগুলো ২-৪ ইঞ্চি পর্যন্ত লম্বা হয়। কাঁচা ফল টক বা টক মিষ্টি হয়, তবে পাকলে টকভাব কমে আসে এবং মিষ্টি হয়ে যায়। ফলের বীজ কাঁটাযুক্ত। ৫-৭ বছরেই গাছ ফল দেয়। এই ফল কাঁচা ও পাকা রান্না করে বা আচার বানিয়ে খাওয়া যায়। ফল আগস্ট মাসে বাজারে আসে আর থাকে অক্টোবর পর্যন্ত।
  
  উপাদান
  আমড়া কষ ও অম্ল স্বাদযুক্ত ফল। এতে প্রায় ৯০% জল, ৪-৫% কার্বোহাইড্রেট ও সামান্য প্রোটিন থাকে। ১০০ গ্রাম আমড়ায় ভিটামিন-সি পাওয়া যায় ২০ মিলিগ্রাম, ক্যারোটিন ২৭০ মাইক্রোগ্রাম, সামান্য ভিটামিন-বি, ক্যালসিয়াম ৩৬ মিলিগ্রাম, আয়রন ৪ মিলিগ্রাম। আমড়ায় যথেষ্ট পরিমাণ পেকটিনজাতীয় ফাইবার এবং অ্যান্টি-অক্সিডেন্টজাতীয় উপাদান থাকে।
  
  বিস্ত‌ৃতি
  আফ্রিকা, ভারত, বাংলাদেশ, শ্রীলঙ্কা এবং ইন্দোনেশিয়ায় এই গাছটি জন্মে।
  
  উপকারিতা 
  
   ফল ভিটামিন-সি সমৃদ্ধ (প্রতি ১০০ গ্রাম আমড়ায় ২০ মিলিগ্রাম পাওয়া যায়)।
   কোষ্ঠকাঠিন্য দূর করে ওজন কমাতে সহায়তা করে।
   রক্তের কোলেস্টেরলের মাত্রা কমায়।
   অ্যান্টি-অক্সিডেন্ট জাতীয় উপাদান থাকায় আমড়া বার্ধক্যকে প্রতিহত করে।
   আমড়াতে প্রচুর আয়রন থাকায় রক্তাল্পতা দূর করতে বেশ কার্যকর।
   আমড়া খেলে মুখের অরুচিভাব দূর হয়।
   মুখের রুচি ফিরে আসায় ক্ষুধা বৃদ্ধি পায়। 
   বদহজম ও কোষ্টকাঠিন্য রোধে আমড়া উপকারী।
   রক্ত জমাট বাধার ক্ষমতা বৃদ্ধি করে। 
   সর্দি কাশির ক্ষেত্রে এটি বেশ উপকারী।
   হিমোগ্লোবিনের মাত্রা ঠিক রাখে।
  
  আমড়ার পুষ্টিগুণ  
  প্রতি ১০০ গ্রাম খাদ্য উপযোগী আমড়ার পুষ্টিগুণ
  
  চিত্রশালা
  
  তথ্যসূত্র 
  
  বিষয়শ্রেণী:বাংলাদেশের ফল
  বিষয়শ্রেণী:ঔষধ
  বিষয়শ্রেণী:ভারতের উদ্ভিদ
  বিষয়শ্রেণী:আফ্রিকার উদ্ভিদ
  বিষয়শ্রেণী:ইন্দোনেশিয়ার উদ্ভিদ
  বিষয়শ্রেণী:শ্রীলঙ্কার উদ্ভিদ
title: আমড়া